Na osnovu člana 19. stav (1) i člana 20., a u vezi sa članom 31. stav (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 i 93/17), Agencija za državnu službu Bosne i Hercegovine, na zahtjev Zavoda za izvršenje krivičnih sankcija, pritvora i drugih mjera Bosne i Hercegovine, raspisuje

**INTERNI OGLAS**

**za popunjavanje** **radnih mjesta državnih službenika u**

**Zavodu za izvršenje krivičnih sankcija, pritvora i drugih mjera Bosne i Hercegovine**

**1/01 Načelnik Službe odgoja/tretmana**

**1/02 Viši stručni saradnik za pravne poslove i prava zatvorenika**

SLUŽBA ODGOJA/TRETMANA

**1/01 Načelnik Službe odgoja/tretmana**

**Opis poslova i radnih zadataka**: vrši organizaciju i rukovodi radom Službe, prati realizaciju plana i programa rada i brine se o provođenju Zakona, Pravilnika o kućnom redu za izdržavanje kazne zatvora i drugih podzakonskih akata iz oblasti tretmana, rukovodi sastancima Službe, nadzire i kontrolira rad svih radnika u Službi, koordinira rad između pojedinih izvršilaca u Službi, prati i usmjerava provođenje određenog tretmana za osuđena lica, radi na pronalaženju, usvajanju i primjeni novih metoda i oblika rada u provođenju tretmana, sarađuje sa drugim službama Zavoda u cilju efikasnijeg funkcionisanja Službe, predlaže godišnji plan Službe i podnosi godišnji izvještaj o radu rukovodiocu ustanove, obavlja poslove uspostavljanja, razvoja i provođenja sistema finansijskog upravljanja i kontrole i upravljanja rizicima iz nadležnosti ove Službe, obavlja i druge poslove za koje ga ovlasti ili mu stavi u zadatak upravnik Zavoda.

**Posebni uslovi:** završen fakultet psihologije, sociologije ili pedagogije - najmanje prvi ciklus visokog obrazovanja i ostvarenih najmanje 240 ECTS ili najmanje VSS – VII.1 stepen; najmanje četiri (4) godine radnog iskustva u struci; najmanje tri (3) godine iskustva u poslovima rada sa osuđenicima; položen stručni ispit iz oblasti izvršenja krivičnih sankcija za rad u službi tretmana; poznavanje rada na računaru.

**Status:** državni službenik – šef unutrašnje organizacione jedinice.

**Broj izvršilaca:** jedan (1)

**Mjesto rada:** Istočna Ilidža

SLUŽBA ZA OPŠTE, PRAVNE I FINANSIJSKO-MATERIJALNE POSLOVE

**1/02 Viši stručni saradnik za pravne poslove i prava zatvorenika**

**Opis poslova i radnih zadataka**: pruža pravne pomoći osuđenim osobama u smislu pomoći osuđenim osobama kao neukim strankama u postupku, pripremanje stručnih pravnih mišljenja i objašnjenja za primjenu zakona, drugih propisa i opštih akata, predlaganje izmjena propisa za koje ocijeni da je potrebno mijenjati, pomaže zatvorenicima kod sastavljanja podnesaka nadležnim institucijama, te obezbjeđenju propisa na osnovu kojih funkcioniše Zavod, po potrebi obavlja i druge pravne poslove za potrebe Zavoda, kao i druge poslove po nalogu načelnika službe, za svoj rad odgovara načelniku Službe.

**Posebni uslovi:** prvi ciklus visokog obrazovanja i 240 ECTS ili najmanje VSS – VII.1 stepen stručne spreme ekonomski ili pravni fakultet; najmanje dvije (2) godine radnog iskustva u struci; položen stručni upravni ispit; znanje rada na računaru.

**Status:** državni službenik – viši stručni saradnik.

**Broj izvršilaca:** jedan (1)

**Mjesto rada:** Istočna Ilidža

***Na ovaj oglas mogu se prijaviti samo osobe zaposlene kao državni službenici u Zavodu za izvršenje krivičnih sankcija, pritvora i drugih mjera Bosne i Hercegovine.***

***Napomena za kandidate:***

* Izborni proces se provodi u skladu sa odredbama Pravilnika o uslovima i načinu obavljanja internih konkursa, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14, 38/17 ) i Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17, 28/21 i 38/23). Više informacija o konkursnim procedurama dostupno je na [www.ads.gov.ba](http://www.ads.gov.ba) u dijelu „Zapošljavanje/Vrste konkursnih procedura“.
* Za provođenje konkursne procedure po ovom oglasu formirat će se jedna (1) Komisija za izbor.
* Komisija za izbor utvrđuje ispunjavanje uslova oglasa na osnovu dokumentacije dostavljene uz prijavu, te vrši izbor kandidata na osnovu znanja, sposobnosti i kompetencija pokazanih na stručnom ispitu, koji se za kandidate prijavljene na interni oglas sastoji od intervjua.
* Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH.
* Nezavisno o svim drugim zahtjevima iz ovog oglasa, kandidati koji su završili studije po Bolonjskom sistemu studiranja, dužni su, pored ostale tražene dokumentacije, obavezno dostaviti diplomu prvog ciklusa (ili osnovnog dodiplomskog studija), čak i ako se oglasom traži drugi i treći ciklus Bolonjskog sistema studiranja, osim za integrisane studije kod kojih je potrebno dostaviti i dokaz da se radi o integrisanom studiju, ako to nije vidljivo iz same osnovne diplome, dodatka diplomi ili rješenja o nostrifikaciji/priznavanju.
* Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
* Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od opštih uslova za postavljenje, u skladu sa članom 22. stav 1. tačka g) Zakona o državnoj službi u institucijama Bosne i Hercegovine, obavezni su na isti donijeti uvjerenje o nevođenju krivičnog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.

***Priprema dokumentacije*:**

**Skreće se pažnja kandidatima** da su potrebnu dokumentaciju na oglas dužni dostaviti u skladu sa [Pravilnikom o karakteru i sadržaju javnog konkursa, načinu sprovođenja intervjua i obrascima za sprovođenje intervjua](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom oglasa.

S tim u vezi, kandidati se upućuju na pojašnjenje - tekst na službenoj internet stranici www.ads.gov.ba, u dijelu [„Zapošljavanje/ Napomena za kandidate/ Stop greškama u prijavama!“](https://www.ads.gov.ba/bs-Latn-BA/articles/69/stop-greskama-u-prijavama), te posebno odredbe Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua, koje definišu dokumentaciju: prijavni obrazac; univerzitetsku diplomu; važeće uvjerenje o državljanstvu; [uvjerenje o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); dokaz o traženom radnom iskustvu; dokaz o traženom nivou znanja stranog jezika; dokaz o traženom nivou znanja rada na računaru; uvjerenje o nevođenju krivičnog postupka; rok i način dostavljanja prijave.

***Potrebni dokumenti:***

**I Ovjerene kopije:**

* univerzitetske diplome (nostrifikovane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
* dodatka diplome za kandidate koji su visoko obrazovanje stekli po Bolonjskom sistemu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjerenu kopiju univerzitetske diplome dostavi uvjerenje visokoškolske ustanove da dodatak diplomi nije uopšte izdat, niti za jednog diplomca;
* [uvjerenja o državljanstvu](http://www.ads.gov.ba/v2/index.php?option=com_content&view=article&id=149&Itemid=65&lang=bs#UD) (ne starije od 6 mjeseci od dana izdavanja od strane nadležnog organa);
* [uvjerenja o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI);
* uvjerenje o položenom stručnom ispitu iz oblasti izvršenja krivičnih sankcija za rad u službi tretmana (samo za poziciju 1/01);
* [potvrde ili uvjerenja kao dokaza o traženoj vrsti radnog iskustva](http://www.ads.gov.ba/v2/index.php?option=com_content&view=article&id=149&Itemid=65&lang=bs#RI);
* dokaza o traženom nivou znanja na računaru.

**II Svojeručno potpisan**:

* popunjen obrazac Agencije za državnu službu BiH: isti možete preuzeti na web stranici Agencije: [www.ads.gov.ba](http://www.ads.gov.ba). Napominjemo da potpisan i [popunjen obrazac](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) ne može služiti kao dokaz bilo kog uslova iz teksta oglasa, isti olakšava rad organu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjerene kopije dokumenata nemaju ograničen rok važenja, pod uslovom da ni dokumenti čije su kopije ovjerene nemaju naznačen (preciziran) rok važenja.

Sve tražene dokumente treba dostaviti najkasnije do **15.08.2023. godine** putem poštanske službe preporučenom pošiljkom na adresu:

**Zavod za izvršenje krivičnih sankcija, pritvora i drugih mjera Bosne i Hercegovine**

**„Interni oglas za popunjavanje radnih mjesta državnih službenika u Zavodu za izvršenje krivičnih sankcija, pritvora i drugih mjera BiH“**

**Miloša Obilića 44,**

**71214 Vojkovići, Istočna Ilidža**

Ispunjavanje uslova utvrđenih ovim oglasom računa se sa danom predavanja prijave.

Nepotpune, neblagovremene i neuredne prijave, prijave kandidata koji ne ispunjavaju uslove ovog oglasa, kao i kopije tražene dokumentacije koje nisu ovjerene, neće se uzimati u razmatranje.